armvectores/hy_wikipedia_2023 huggingface dataset:
Բոլգարիցա

Բոլգարիցա (ռուս.՝ Волгарица), գետ Ռուսաստանում, հոսում է Օպարինսկի շրջանում, Կիրովի մարզում։ Գետաբերանը տեղակայված է Մոլոմա գետի ձախ ափին՝ 221 կմ հեռավորության վրա։ Գետի երկարությունը 36 կմ է, ավազանի տարածքը 219 կմ2։
Գետի ակունքը գտնվում է անտառներում, Օպարինո գյուղից 34 կմ հարավ-արևմուտք։ Գետը հոսում է հարավ ապա, հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035478
Հիդրոլոգիական ուսումնասիրությունների կոդը - 111103547
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պետական հարկադրանք

Պետական հարկադրանք, պետական կառավարման եղանակ, որով հասարակական, իրավական կարգի պահպանման կամ ամրապնդման նպատակով զանցառուների նկատմամբ կիրառվում են հարկադրանքի միջոցներ (քաղաքացիական, վարչական, քրեական)։ Փորձում է հետապնդել  իրավակարգի պահպանման և ամրապնդման, գիտակցական կարգապահության արմատավորման, հասարակական հարստության աճի, անձի բարեկեցության նպատակ և արտահայտել բնակչության բացարձակ մեծամասնության շահերը։
Գվատեմալայի դրոշ

Գվատեմալայի դրոշը, կապույտ և սպիտակ գույներով, հավասարաչափ ուղղաձիգ շերտերով ուղղանկյուն պաստառ է։ Կապույտ գույնը խորհրդանշում է 2 օվկիանոսները՝ Ատլանտյան օվկիանոսը և Խաղաղ օվկիանոսը, որոնց միջում գտնվում է Գվատեմալան։ Սպիտակ գույնը խորհրդանշում է Գվաթեմալայի մաքրությունը և խաղաղությունը։ Լայնքի և երկայնքի հարաբերակցությունը 5։8 է։ Դրոշի կենտրոնական մասում պատկերված է Գվաթեմալայի Զինանշանը։ Ընդունվել է 1871 թվականին։
Մանժուրկա

Մանժուրկա (ուկրաիներեն՝ Манжурка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Մանժուրկա գյուղում բնակվում էր 34 մարդ։ Բնակավայրը զբաղեցնում է 0,433 կմ² տարածք։ Բնակչության խտությունը կազմում էր 78,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարաթաուլի

Բարաթաուլի (վրաց.՝ ბარათაული), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Շուախևից 19 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 308 մարդ։


== Ծանոթագրություններ ==
Հայկական երանգ

Հայաստանի տարածաշրջանների մշակույթի «Հայկական երանգ» ամենամյա փառատոն (ռուս.՝ Ежегодный фестиваль культуры регионов Армении «Армянский колорит»), ամենամյա մշակութային փառատոն, որն անցկացվում է Մոսկվայում։


== Նպատակներ ==
Նախագծի կազմակերպիչներն իրենց նպատակն են համարում լայն հասարակությանը ծանոթացնել Հայաստանի տարածաշրջանների երիտասարդության ստեղծագործությանը՝ տաղանդավոր երեխաներին հնարավորություն տալով իրացնել իրենց ստեղծագործական ունակությունները։ Նախագծի նպատակն է Հայաստանի տարածաշրջանների մշակույթի ժողովրդականացումը։


== Պատմություն ==
Հայաստանի տարածաշրջանների մշակույթի փառատոնի առաջին գալահամերգը («Տաղանդավոր Շամշադին», ռուս.՝ «Талантливый Шамшадин») տեղի է ունեցել 2016 թվականի հոկտեմբերի 23-ին Մոսկվայում և նվիրված է եղել Հայաստանի Տավուշի մարզի Շամշադինի շրջանի մշակույթին։ Փառատոնի կազմակերպիչները մասնակիցներին ընտրել են Շամշադինի բնակիչներից (14-25 տարեկան)։ Նախընտրական փուլի արդյունքում, գալահամերգի ժամանակ, ելույթ ունենալու թույլտվություն է ստացել 21 անձ, որոնք ելույթ են ունեցել խորեոգրաֆիա, վոկալ, գեղարվեստական խոսք, գործիքային ժանր անվանակարգերում։ Դրանից բացի փառատոնի ընթացքում ներկայացվել են քանդակագործների, նկարիչների ու լուսանկարիչների աշխատանքներ։


== Պատկերասրահ ==


== Ծանոթագրություններ ==


== Տես նաև ==
Դուդուկի մոսկովյան միջազգային փառատոն
Սամովոլյա

Սամովոլյա (ուկրաիներեն՝ Самоволя), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1583 թվականին։
2001 թվականի տվյալներով Սամովոլյա գյուղում բնակվում էր 388 մարդ։ Բնակավայրը զբաղեցնում է 7,4 կմ² տարածք։ Բնակչության խտությունը կազմում էր 52,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարբովո

Բարբովո (ուկրաիներեն՝ Барбово), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Բարբովո գյուղում բնակվում էր 948 մարդ։ Բնակավայրը զբաղեցնում է 2092 կմ² տարածք։ Բնակչության խտությունը կազմում էր 453,15 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծաղրածուներ (քանդակ)

«Ծաղրածուներ» (ռուս.՝ «Клоуны»), Ռուսաստանի Դաշնության մայրաքաղաք Մոսկվայի տեսարժան վայրերից մեկը, որը 2002 թվականին տեղադրվել է Ցվետնոյ բուլվարի կրկեսի դիմաց։ Արձանախմբի զբաղեցրած մակերեսը շուրջ 60 քառակուսի մետր է։ Հուշարձանը նվիրված է կրկեսի ժառանգական արտիստ և Ցվետնոյ բուլվարի կրկեսի հիմնադիր Ալբերտ Սալամոնսկուն և մեծանուն ծաղրածու և դերասան Յուրի Նիկուլինին։ Հեղինակն է քանդակագործ Զուրաբ Ծերեթելին։


== Պատմություն և գտնվելու վայր ==
Հուշարձանը հանդիսավորությամբ բացվել է 2002 թվականի հունիսի 14-ին Մոսկվայի այն ժամանակվա քաղաքապետ Յուրի Լուժկովի ներկայությամբ։ Բացման իրական ամսաթվին հակասում է հորինվածքն ավարտող ճամպրուկի վրայի «Ծերեթելի 2004» մակագրությունը։ Ենթադրվում է, որ դա հուշարձանի բացման նախատեսվող տարեթիվն է։
Հորինվածքը տեղադրված է Ցվետնոյ բուլվարի Նիկուլինի անվան մոսկովյան կրկեսի դիմացի մայթին, քանի որ անմիջապես կրկեսի հարևանությամբ տեղ չի գտնվել։ Հուշարձանը տեղադրելու համար ամրացվել է հողը և սալարկվել են ճեմուղիները, իսկ հանգստացողների հարմարավետության համար տեղադրվել են նստարաններ։
Այս քանդակի փոքր պատճենը տեղադրվել է Վրացական հրապարակում, քանդակի հեղինակ Զուրաբ Ծերեթելիի արվեստանոցի մոտ։


== Նկարագրություն ==
Հորինվածքի կենտրոնը շատրվանն է, որի թասը թաքնված է բրոնզե ճաղերի տակ, որի միջով ցայտում են ջրի տարբեր շիթեր, այդ թվում՝ թույլ, որոնք ամռանը գրավում են երեխա ուշադրությունը։ Շատրվանի կենտրոնում տեղադրված է միանիվ հեծանվի վրա նստած և «անձրևի» տակ ընկած ծաղրածուի քանդակը։ Արտիստն ակնհայտորեն ինչ-որ տեղ է շտապում, բացում է իր անձրևանոցը և չի նկատում, թե ինչպես է իր ճամպրուկից ընկնում ևս մեկ ծաղրածու, որը ոտքերով հուսահատ կառչում է ճամպրուկի եզրերից՝ հույս ունենալով խուսափել անկումից։
Հորինվածքի երկրորդ մասում մեկը մյուսի վրայով ցատկող երկու ծաղրածուներն են։ Հաջորդ քանդակը պատկերում է ծաղրածուի, որը զարմացած քարացել է գլուխկոնծի տալուց առաջ։ Հորինվածքի չորրորդ մասում նստած ծաղրածու է, որն ակնհայտ հետաքրքրությամբ հետևում է տեղի ունեցող ամեն ինչին։ Յուրօրինակ ավարտ են ծառայում ծաղրածուական մոռացված պարագաները՝ ճամպրուկը, կոշիկը, ձեռնափայտը և գլխարկը։


== Պատկերասրահ ==

		
		
		


== Ծանոթագրություններ ==
Դիրիլու-Կեչանլու

Դիրիլու-Կեչանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 140, իսկ 1908-ին՝ 203 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դեյզի Ռիդլի

Դեյզի Իզաբել Ռիդլի (անգլ.՝ Daisy Isobel Ridley, ապրիլի 10, 1992(1992-04-10), Վեստմինստեր, Լոնդոն և Լոնդոն, Միացյալ Թագավորություն), անգլիացի դերասանուհի, ով մեծ ճանաչում է ստացել խաղալով Ռեյի դերը` «Աստղային պատերազմներ։ Ուժի արթնացում» ֆիլմում։


== Պատանեկություն ==
Ռիդլին ծնվել է Վեսթմինսթերում, Լոնդոնում։ Նրա մայրը, Լուիզա Ֆոկներ-Կորբեթը, աշխատում էր ներքին կապի ոլորտում, հայրը, Քրիս Ռիդլին, մասնագիտությամբ լուսանկարիչ էր։ Դեյզին (անգլ.՝ Daisy —  Մարգարտածաղիկ) հինգ երեխաներից ամենափոքրն է, ունի երկու հարազատ քույր — Կիկա-Ռոուզ (անգլ.՝ Kika-Rose — Կիկա-Վարդ) և Փոփին (անգլ.՝ Poppy — Խաշխաշ) — և հոր նախկին ամուսնությունից երկու արյունակցական քույր։ Կիկա-Ռոուզը մասնագիտությամբ մոդելուհի է և աշխատում է Models 1 գործակալությունում։ Նրա ազգական պապիկը - Արնոլդ Ռիդլին, հայտնի է եղել բրիտանական «Հայրական բանակ» (1968-77) սիթքոմից։ Դեյզին նաև Թրինգ Պարկ դպրոցում այցելել է պարի դասերի, Հարթֆորդշիրում, որը ավարտել է 2010 թվականին։


== Կարիերա ==
Ռիդլին հայտնվել է «Պարոն Սելֆրիջ», «Համր ականատեսը», «Աղետ» և «Երիտասարդները» հեռուստասերիալներում։ Նկարահանվել է կարճամետրաժ Blue season ֆիլմում, որը թողարկվել է Sci-Fi-London կինոփառատոնի ժամանակ, կարճամետրաժ ֆիլմերի 48-ժամյա մրցույթի շրջանակներում։ Խաղացել է Lifesaver-ի երրորդ մինի-ֆիլմում գլխավոր հերոսուհու դերը, երեք էպիզոդից բաղկացած ինտերակտիվ ֆիլմ առաջին օգնության մասին, նոմինացվել է Բրիտանական ակադեմիայի մրցանակին։ Նրան կարելի է տեսնել նաև Ուայլի ռեպերի Lights On երաժշտական տեսանյութում։
2014 թվականի ապրիլին հայտարարվեց, որ Ռիդլին կմարմնավորի Ռեյի դերը, Աստղային պատերազմներ։ Ուժի արթնացում ֆիլմի գլխավոր դերերից մեկը։ Նրա դերի կատարումը հաստատվեց 2014 թվականի փետրվարին։ Ռիդլիին ընտրելը ռեժիսոր Ջ. Ջ. Աբրամսի կողմից համարվեց մտածված քայլ, ով ցանկանում էր կրկնել գլխավոր դերերի բաշխումը անհայտ դերասանների միջև, որը առաջին անգամ արել էր Ջորջ Լուկասը Աստղային պատերազմների առաջին ֆիլմում 1977 թվականին։ Ռիդլին նաև կատարում է Ռեյի դերը «Աստղային պատերազմներ»-ի էպիզոդ VIII ֆիլմում, որը նախատեսվում է թողարկել 2017 թվականին։
Մի քանի մրցույթային առաջարկներ ստանալուց հետո, Ռիդլին 2014 թվականի օգոստոսին իր առաջին Jonathan Arun գործակալությունից տեղափոխվեց United Talent Agency: 2014 թվականի հոկտեմբերին, UTA-ի հետ երկու տարվա աշխատանքից հետո, պայմանագիր կնքեց Creative Artists Agency գործակալության հետ։


== Անձնական կյանք ==
Ռիդլիի ընտանիքը Վեսթմինսթերում, Լոնդոնում ունեն իրենց սեփական տունը։ 2016 թվականին Դեյզին սոցցանցերում հայտարարեց, որ նա երկար տարիներ տառապել է էնդոմետրիոզով և ձվարանների պոլիկիստոզով։


== Ֆիլմագրություն ==


== Մրցանակներ և նոմինացիաներ ==
«Աստղային պատերազմներ։ Ուժի արթնացում» ֆիլմում Ռեյի դերը մարմնավորելու համար դերասանուհին միանգամից արժանացավ MTV Movie Awards 2016-ի կողմից 4 նոմինացիաների, հաղթելով դրանցից մեկում

Ծանոթագրություն - MTV Movie Awards 2016 մրցանակի լավագույն մարտ նոմինացիան, եղել է Ռեյի (Դեյզի Ռիդլի) և Քայլո Ռենի (Ադամ Դրայվեր) միջև մարտը։


== Ծանոթագրություններ ==


== Արտաքին հղումներ ==
Դեյզի Ռիդլի Internet Movie Database կայքում
Դեյզի Ռիդլի (անգլ.) Ինստագրամում
Թել Հազոր

Թել Հազոր (եբրայերեն՝ תֵּל חָצוֹר‎, նաև՝ Հացոր (եբր.՝ חָצוֹר), Հասոր (հին հունարեն՝ Άσώρ), աստվածաշնչյան ամենամեծ բլուրը (թել) Իսրայելի հյուսիսում, որը գտնվում է Ռոշ Պինայից 6 կմ դեպի հյուսիս՝ Հորդանան գետից արևմուտք։ Թել Հազորը նույնացվում է հնագույն Հազոր քաղաքի հետ, որը կարևոր քաղաքական և առևտրային կենտրոն է եղել նախիսրայելական շրջանում։ 1967 թվականին Թել Հազորի տարածքը հայտարարվել է Իսրայելի ազգային պարկ, 2009 թվականին այգու տարածքը կրկնապատկվել է։


== Պատմություն ==
Քաղաքը հիշատակվում է Էբլի (մ.թ.ա. 3 հազար տարի), եգիպտական ​​պապիրուսներում (մ.թ.ա. 19-րդ դար), Մարիի տեքստերում (մ.թ.ա. 18-րդ դար)։ Մ․թ․ա․ II հազարամյակի կեսերին քաղաքը խոշոր կենտրոն էր, և նրա թագավորը «բոլոր այս թագավորությունների գլուխն էր» (Յես. 11:10), այսինքն՝ ամբողջ հյուսիսային Քանանը։ Հին իսրայելական ցեղերի ներխուժման արդյունքում այն ​​գրավվել է և հրդեհվել (Յես. 11:11): Այնուամենայնիվ, քաղաքը շուտով վերակառուցվել է, և Դատավորների դարաշրջանում նրա բնակիչները (900 մարտակառք) իսրայելացիներին հակահարված են հասցրել այնպես, որ նրանք 20 տարի շարունակ ճանաչել են իրենց նկատմամբ ասորական թագավորի գերակայությունը (Դատաւորներ|Դտ. 4:2-4): Այնուհետև մ.թ.ա. 1258 թվականին քաղաքը կրկին ավերվել է ապստամբ իսրայելացիների կողմից։ Քաղաքն ամրացվել է Սողոմոն թագավորի օրոք։ Մ․թ․ա․ 732 թվականին, ինչպես Գալիլեայի մյուս քաղաքները, ավերվել է Ասորեստան կողմիցի (4Թգ. 15:29): Այնուամենայնիվ, կյանքը Հազորում շարունակվել է նաև մ.թ.ա. II-III դարերում՝ հելլենիստական ​​շրջանում, ինչպես վկայում են Թել Հազորի արգելոցի տարածքի հնագիտական ​​գտածոները։
Հնագիտական ​​պեղումները շարունակվում են 1928 թվականից ի վեր։Հիմնական պեղումներն իրականացվել են 1955-1958 թվականներին Երուսաղեմի հրեական համալսարանի թիմի կողմից, որը գլխավորել է Իգաել Յադինը։ Յադինը Հազոր է վերադարձել 1968 թվականին՝ պեղումների վերջին սեզոնի համար։
Այդ վայրում պեղումները Հրեական համալսարանի կողմից, որին միացել է Մադրիդի Կոմպլուտենսե համալսարանը, վերսկսվել են 1990 թվականին՝ Ամնոն Բեն-Տորի ղեկավարությամբ։
Պեղումներից հայտնաբերված գտածոները պահվում են Կիբուցի Այելեթ Հաշահարի թանգարանում։ 2008 թվականին թանգարանի որոշ ցուցանմուշներ վնասվել էին երկրաշարժից։2013 թվականի հուլիսին Երուսաղեմի հրեական համալսարանի աշխատակիցների և ուսանողների կողմից Թել Հազոր քաղաքում իրականացված պեղումների ընթացքում հայտնաբերվել են եգիպտական Սֆինքսի բեկորներ։ Դա եղել է երկրի տարածքում հայտնաբերված առաջին սֆինքսը։ Սֆինքսի թաթերի վրա գրություն է՝ նվիրված եգիպտական փարավոն Միկերինին՝  Գիզայի բուրգերը կառուցողներից մեկին։ Դա նաև Միկերինին նվիրված առաջին սֆինքսն է։
2005 թվականին Թել Հազորն ընդգրկվել է ՅՈՒՆԵՍԿՕ-ի Համաշխարհային ժառանգության օյեկտների ցանկում։


== Ծանոթագրություններ ==


== Գրականություն ==


== Արտաքին հղումներ ==
 Хацор՝ հոդվածը Հրեական էլեկտրոնային հանրագիտարանում
В. Шведова. Древний город Хацор Archived 2009-08-28 at the Wayback Machine.
Ալեքսեյ Պաժիտնով

Ալեքսեյ Լեոնիդովիչ Պաժիտնով (ռուս.՝ Алексей Леонидович Пажитнов, ապրիլի 16, 1955(1955-04-16), Մոսկվա, ԽՍՀՄ), սովետական և ամերիկյան ծրագրավորող, «Տետրիս» խաղի ստեղծողը։


== Կենսագրություն ==
Ավարտել է մոսկովյան մաթեմատիկական № 91 դպրոցը և Մոսկվայի օդաչուական ինստիտուտը։
Աշխատել է ԽՍՀՄ–ի գիտությունների ակադեմիայի Հաշվողական կենտրոնում, զբաղվել է արհեստական ինտելեկտի և խոսքի ճանաչման խնդիրներով։ Այնտեղ 1984 թվականին ստեղծել է հանրահայտ «Տետրիս» խաղը։
1988 թվականին Bullet-Proof Software ֆիրմայի սատարմամբ հիմնադրել է AnimaTek կազմակերպությունը, իսկ 1991 թ. դրա հետ տեղափոխվել է ԱՄՆ։
1996 թվականին հոկտեմբերին տեղափոխվել է «Մայքրոսոֆթ» ընկերություն, որտեղ մշակման է ենթարկել Pandora's Box գլուխկոտրուկները։ «Մայքրոսոֆթ» ընկերությունը լքել է 2005 թվականին։
2005 թվականի օգոստոսի 18–ին WildSnake Software–ը բաց է թողում անոնս, որում ասվում էր, որ Ալեքսեյ Պաժիտնովը միանում է այդ կազմակերպությանը և մշակելու է նոր սերիայի խաղեր։
2007 թվականի մարտի 7–ին Ալեքսեյ Պաժիտնովը արժանանում է Game Developers Choice Awards First Pigeon Award մրցանակին։
2009 թվականի հունիսի 24–ին նա արժանացել է LARA — Der Deutsche Games Award պատվավոր մրցանակին։


== Աշխատանքներ ==


== Ծանոթագրություններ ==


== Արտաքին հղումներ ==
Ալեքսեյ Պաժիտնովը www.peoples.ru կայքում
Մրցակցի էջը Moby Games — Alexey Pajitnov
Սիրով Տետրիսը Ռուսաստանից Archived 2005-09-09 at the Wayback Machine., BBC, 2004 թվականի հուլիսի 6–ի հարցազրույցը (անգլ.)
Как написать «Тетрис», Colta.ru, 2011 թվականի սեպտեմբերի 11–ի հարցազրույցը
Մեեռի (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ Մեեռի (այլ կիրառումներ)Մեեռի (էստ․՝ Määri), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 52 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալիգարհ

Ալիգարհ (հինդի՝ अलीगढ़, ուրդու՝ علی گڑھ‎, անգլ.՝ Aligarh, Alīgaṛh), քաղաք Հնդկաստանի Ուտար Պրադեշ նահանգի արևմտյան մասում։ Ալիգարհ շրջանի վարչական կենտրոն։


== Աշխարհագրություն ==
Ծովի մակարդակից բացարձակ բարձրությունը կազմում է 183 մետր։ Գտնվում է Գանգես և Ջամունա գետերի միջև, Կանպուրից 291 կմ հյուսիս-արևմուտք և մայրաքաղաք Դելիից՝ 140 կմ հարավ-արևելք։


== Բնակչություն ==
2013 թվականի տվյալներով բնակչությունը կազմում է 933 119 մարդ է։
Քաղաքի բնակչության դինամիկան տարիների ընթացքում․ 


== Տնտեսություն և տրանսպորտ ==
Զարգացած են բամբակաթղթային, ապայա և մետաղի վերամշակման արդյունաբերությունները։ Քաղաքը հայտնի է կողպեքների արտադրությամբ, որոնք արտահանվում են ամբողջ աշխարհով մեկ։ Ալիգարհը գյուղատնտեսական շրջանի մեծ առևտրի կենտրոնն է (հացահատիկային, բամբակենի, շաքարեղեգ),  այստեղ անցկացվում են ամենամյա տոնավաճառներ։ Հարդուագանջի ԱԷԿ-ը գտնվում է Ալիգարհ քաղաքից 15 կմ հեռավորության վրա, իսկ «Նարորա» ԱԷԿ-ը՝ քաղաքից 50 կմ հեռավորության վրա։ Չնայած երկու էլեկտրակայանների հարևանությանը, քաղաքում տեղի են ունենում հոսանքազրկումներ։
Ալիգարհը խոշոր տրանսպորտային հանգույց է։ Քաղաքով անցնում են թիվ 91 և թիվ 93 մայրուղիները։ Առկա է երկաթուղային կապ։ Մոտակա միջազգային օդանավակայանը գտնվում է Դելիում։


== Տեսարժան վայրեր ==
Քաղաքում է գտնվում հայտնի Ալիգարհ մուսուլմանական համալսարանը։ Այստեղ պահպանվել է 16-րդ դարի բերդ։


== Ծանոթագրություններ ==


== Արտաքին հղումներ ==
«Алигар»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
«Аллигар»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Алигарх // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Ժողովածու (1748)

Ժողովածու (1748), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1748 թվի տակ։ Ձեռագիրը գրվել է 14-րդ դարում (1370-ից առաջ)։ Գրված է թղթի վրա, որը ունի 16․4x12․2 չափս։ Ձեռագիրը կազմված է 299 թերթից։ Գրված է միասյուն, բոլորգրով։ Պահպանակը ունի 4 էջ, գրված է մագաղաթի վրա՝ ուղղագիծ երկաթագրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ հետագայիէ 121բ, 289ա, (1370 թ․), կնիք՝ պահպանակ Գ (1628 թ․ Խաչատուր)։


== Բովանդակություն ==
Դաւթի Սահմանք իմաստասիրութեան։
Ամենայն չար տանջելի։
Պորփիւրի Ներածութիւն Ստորոգութեանցն Արիստոտէլի։
Դաւթի Վերլուծութիւն Ներածութեանն Պորփիւրի։
Մեկնութիւնք Ստորոգութեանցն, Պերինարմենիասին Արիստոտէլի։
Արիստոտէլի Յաղագս աշխարհի, Յաղագս առաքինութեանց։
Անուանք փիլիսոփայից։
Գր․ Մագիստրոսի Չափաբերականք։
Յաղագս կազմութեան մարդոյ (Ի չորից գոյացեալ)։
Հիմունք հավատոյ։
Մանունք։
Ի Սահմանացն Դաւթի։
Տաղ։
Տոմարական (այս և նախորդը՝ ԺԷ դ․)։


== Ծանոթագրություններ ==
Հոլիվուդ (հեռուստասերիալ)

«Հոլիվուդ» (անգլ.՝ Hollywood), Ռայան Մերֆիի և Իեն Բրենանի կողմից ստեղծված սպասվող ամերիկյան դրամատիկ վեբ հեռուստասերիալ, որի պրեմիերան նախատեսվում 2020 թվականի մայիսի 1-ին Նեթֆլիքսում։


== Նախադրյալ ==


== Դերերում ==
Դարեն Քրիս որպես Ռեյմոնդ Էնսլի
Դևիդ Քորենսվեթ որպես Ջեք Քոստելո
Ջերեմի Փոուփ որպես Արչի Քոուլման
Լորա Հարիեր որպես Կամիլա Վաշինգտոն
Սամարա Ուիվինգ որպես Քլեր Վուդ
Դիլամ ՄաքԴերմոթ որպես Էրնի
Հոլանդ Թեյլոր որպես Էլեն Քինքեյդ
Փաթի ԼաՓոն որպես Էյվիս Ամբերգ
Ջիմ Փարսոնս որպես Հենրի Ուիլսոն
Ջեյք Փիքինգ որպես Ռոք Հադսոն
Քուին Լաթիֆա որպես Հաթի ՄաքԴանիել
Մայքլ Քրուզյեք որպես Աննա Մեյ Վոնգ
Ջո Մանթելո որպես Դիք Սամյուելս
Մոդ Ապատոու որպես Հենրիետա


=== Հյուրեր ===
Միրա Սորվինո որպես Ջին Քրենդել
Ռոբ Ռայներ որպես Էյս Ամբերգ
Քեյթի ՄաքԳինես որպես Վիվիեն Լի
Հարիեթ Հարիս որպես Էլեոնոր Ռուզվելտ


== Արտադրություն ==


=== Զարգացում ===
2019 թվականի փետրվարի 23-ին հայտարարվել է, որ Նեթֆլիքսը վերցրել է սերիալի արտադրությունն իր վրա։ Հեղինակներ են դարձել Իեն Բրենանը և Ռայան Մերֆին։ Նրանք նաև ընտրվել են որպես գործադիր պրոդյուսերներ Դարեն Քրիսի և Դևիդ Քորենսվեթի հետ միասին։ Սերիալը նախատեսվում է թողարկել 2020 թվականի մայիսի 1-ին։


=== Քասթինգ ===
2019 թվականի սեպտեմբերի 3-ին հայտարարվել է, որ Փաթի ԼաՓոնը, Հոլանդ Թեյլորը, Քրիսը, Ջերեմի Փոուփը, Ջիմ Փարսոնսը, Քորենսվեթը և Ջո Մանթելոն ընդգրկվել են հիմնական դերերում։


== Ծանոթագրություններ ==


== Արտաքին հղումներ ==
«Հոլիվուդ (հեռուստասերիալ)»(անգլ.) ֆիլմը Internet Movie Database կայքում
Կարաջան (գետ)

Անվան այլ կիրառումների համար տե՛ս՝ Կարաջան (այլ կիրառումներ)Կարաջան, գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Բազաս գետի ձախ ափին՝ 6 կմ հեռավորության վրա։ Գետի երկարությունը կազմում է 15 կմ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբիի ավազանային շրջանին, գետի ջրատնտեսային տեղամասը Տոմ գետն է։ Գետի գետային ենթաավազանը Տոմ գետն է։


== Ծանոթագրություններ ==
Թոնդուրեկ (գետակ)

Թոնդուրեկ, գետակ Հայկական Լեռնաշխարհում, Արաքսի ավազանում, նրա աջ վտակը։


== Ծանոթագրություններ ==
Մասուեն

Մասուեն (ֆր.՝ Massoins), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջան Վանս կանտոնում.: Մինչև 2015 թվականի մարտը կոմունան վարչականորեն ընդգրկված էր Վիլլար սյուր Վար կանտոնի կազմում (Նիցցա շրջան)։
Կոմունայի տարածքը կազմում է 12.13 կմ², բնակչությունը՝ 128 մարդ (2006) աճի միտումով։ 111 մարդ (2012), բնակչության խտությունը՝ 9.2 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 118 մարդ, 2012 թվականին՝ 111 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 75 բնակիչներից 59-ը եղել են տնտեսապես ակտիվ, 16-ը՝ ոչ ակտիվ (ակտիվության գործակիցը կազմել է 78.7 %, 1999 թվականին եղել է 70.0 %: Աշխատունակ տարիքի 59 ակտիվ բնակիչներից աշխատում էին 55-ը (37 տղամարդ և 18 կին), 4 հաշվառված էին որպես գործազուրկ (3 տղամարդ և 1 կին)։ Աշխատունակ տարիքի 16 ոչ ակտիվ բնակիչներից 1-ը եղել են աշակերտներ կամ ուսանողներ, 8-ը՝ թոշակառուներ, իսկ 7-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 54 հարկատու տնային տնտեսություններ, որտեղ ապրում էր 106.0 մարդ։ Մեկ հարկատուին բաժին ընկնող շահույթը կազմել է 17 հազար 291 եվրո։


== Ծանոթագրություններ ==
Մշակույթ (հրատարակություն)

Անվան այլ կիրառումների համար տե՛ս՝ Մշակույթ (այլ կիրառումներ)«Մշակույթ», երիտասարդական գրական հրատարակություն։ Լույս է տեսել 1935—1937 թվականներին (10 համար), Փարիզում։ Խմբագիր-հրատարակիչներ՝ Ա․ Սեմա (Գ․ Աթմաճյան), Պ․ Զարոյան։ Ունենալով հակաֆաշիստական ուղղություն՝ անդրադարձել է գրականության ժողովրդայնության հարցերին, գաղութահայության ճակատագրին ու հայրենադարձությանը (Սեմայի «Սև ու ճերմակ» հրապարակախոսական ակնարկաշարը)։ Զգալի տեղ է հատկացրել արվեստի և մշակույթի խնդիրներին, տպագրել թարգմանություններ (Բոդլեր, Կիպլինգ, Զեգերս, Բրեխտ և ուրիշներ)։ Պարբերականին աշխատակցել են Վ․ Շուշանյանը, Բ․ Թոփալյանը, Զ․ Որբունին, Մ․ Աթմաճյանը, Հրանտ Բալույանը, Ա․ Տատրյանը, Գ․ Քերեսթեճյանը և ուրիշներ։
Տեղաշարժման կանոն

Տեղաշարժման կանոն, Ֆայանսի և Սոդդիի կանոն, ռադիոակտիվ (a և 3՜) տրոհման հետևանքով առաջացած տարրի տեղը տարրերի պարբերական համակարգում որոշող կանոն։ a-տրոհումը միշտ հանգեցնում է այնպիսի տարրի իզոտոպի (У) առաջացման, որը ելակետայինի (X) նկատմամբ 2 վանդակով տեղաշարժված է դեպի տարրերի պարբերական համակարգի սկիզբը, այսինքն՝ տրոհվող տարի կարգաթիվը (Z) նվազում է 2, զանգվածի թիվը (A)՝ 4 միավորով ՜տրոհումից առաջացած տարրը ելակետայինի նկատմամբ 1 վանդակով տեղաշարժված է դեպի պարբերական համակարգի վերջը, այսինքն՝ կարգաթիվը մեծանում է 1 միավորով, իսկ զանգվածի թիվը մնում է հաստատուն ձևակերպել են Կ․ Ֆայանսն ու Ֆ․ Սողղին 1913 թվականին, միմյանցից անկախ։ Հայտնի են նաե պոզիտրոնային (թ+) և էլեկտրոնի զավթումով (К-կլանում) տրոհումներ, որոնց դեպքում առաջացած տարրը ելակետայինի նկատմամբ տեղաշարժված է դեպի տարրերի պարբերական համակարգի սկիզբը 1 վանդակով։


== Տես նաև ==
Ռադիոակտիվություն
Արդյո՞ք այս ֆիլմը քո մասին չէ

Արդյո՞ք այս ֆիլմը քո մասին չէ (ռուս.՝ Не про тебя ли этот фильм?), խորհրդային տարիների կարճամետրաժ մուլտֆիլմ, որը նկարահանվել է ըստ Միխայիլ Ռոմանովի «Արդյո՞ք այս գիրքը քո մասին չէ» բանաստեղծության։
«Ուրախ կարուսել» № 5 մուլտիպլիկացիոն ալմանախի չորս սյուժեներից առաջինն է։
Այս մուլտֆիլմի գրաֆիկական հիմքով նկարահանվել է մեկ այլ` «Գաղտնիքներով զարդատուփը» մուլտֆիլմը։


== Սյուժե ==
Մուլտֆիլմը փնթի աղջկա մասին է, որը թափում, իսկ հետո ամբողջ բնակարանով փնտրում է իր իրերը, տնային աշխատանքները մինչև վերջ չի կատարում, իսկ կատարելու դեպքում էլ սխալ է կատարում։


== Հեղինակներ ==


== Մուլտֆիլմի մասին ==


== Ծանոթագրություններ ==


== Արտաքին հղումներ ==
«Не про тебя ли этот фильм?»(անգլ.) ֆիլմը Internet Movie Database կայքում
«Не про тебя ли этот фильм?» մուլտֆիլմը «Անիմատոր.ռու» կայքում
«Не про тебя ли этот фильм?» «Հայրենական կինոյի հանրագիտարան» կայքում
Энциклопедия отечественной мультипликации (авт. Сергей Капков, Алгоритм, 2006)
Художники советского мультфильма (авт. Иван Петрович Иванов-Вано, Анатолий Волков, Сов. художник, 1978)
Искусство кино (1976)
Кино: энтсиклопедический словарь (авт. Сергей Юткевич, Юрий Сергеевич Афанасьев, Советская энциклопедия, 1986)
Новейшая история отечественного кино (авт. Любовь Аркус, СЕАНС, 2001)
Ռոմանյանո Սեզիա

Ռոմանյանո Սեզիա (իտալերեն՝ Romagnano Sesia, պիեմ.՝ Romagnan), կոմունա Իտալիայում, Պիեմոնտ մարզի Նովարա գավառում։
Բնակչությունը կազմում է 4045 մարդ (2008 թվականի տվյալներով)։ Բնակչության խտությունը 224 մարդ/կմ²։ Տարածքը՝ 18 կմ²։ Փոստային ինդեքս՝ 28078։ Հեռախոսային կոդ՝ 0163։
Բնակավայրի հովանավորն է համարվում սուրբ Սիլիվանը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0163 826869
Էլեկտրոնային հասցե։ comune.romagnano@tin.it
Պաշտոնական կայք։ http://www.comune.romagnano-sesia.no.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կարմրաքարի գումարտակ

Կարմրաքարի գումարտակ /7-րդ մոտոհրաձգային գումարտակ/ ձևավորվել է 1993 թվականին Կապանի տարածաշրջանում տեղակայված թիվ 84029 զորամասի կազմում։ Մասնակցել է ՀՀ արևելյան սահմաննների ինքնապաշտպանության և ԼՂՀ ազատագրության համար մղվող մարտերին։ Գումարտակի հրամարնատարն է եղել ավագ լեյտենանտ Արթուր Մաքսիմի Մարտիրոսյանը՝ Վարյանտը, շտաբի պետը ավագ լեյտենանտ Սերգեյ Հովհաննիսյանը։ Գումարտակը առաջին անգամ մարտի մեջ է մտել 1993 թվականի օգոստոս ամսին, ազատագրելով Ղուբաթլիի շրջանի Թարալու, Չարդախլու և Ակն գյուղերը, որտեղից հրետակոծվում էին Կապանի շրջանի մի շարք գյուղեր։ Այնուհետև մասնակցել է Ադրբեջանի Զանգելանի, Ջաբրայիլի և Ֆիզուլու շրջանների ազատագրման համար մղվող մարտերին։ Առանձնապես աչքի է ընկել Հորադիզի համար մղվող մարտերում՝ Կարմրաքարի գումարտակը առաջինն է ընդունել մարտը և մի քանի անգամ հետ մղել թշնամու գերակշիռ ուժերի գրոհները, մինչև բրիգադի հիմնական ուժերի օգնության հասնելը։ 1993-1994 թթ Կարմրաքարի գումարտակը ՀՀ արևելյան սահմաննների ինքնապաշտպանության և ԼՂՀ ազատագրության համար մղվող մարտերի ընթացքում տվել է 40 զոհ և 250 վիրավոր։
Ռաճիսուբան

Ռաճիսուբան (վրաց.՝ რაჭისუბანი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 68 մարդ։


== Ծանոթագրություններ ==
(1944) Գյունտեր

(1944) Գյունտեր (անգլ.՝ Gunter), աստերոիդ աստերոիդների հիմնական գոտում։ Հայտնաբերվել է 1925 թվականի սեպտեմբերի 14-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,240109 ա. մ., առավելագույնը մոտենում է 1,7118 ա. մ. հեռավորության վրա և հեռանում 2,7684 ա. մ.։ Արեգակի շուրջ մեկ ամբողջական պտույտ է կատարում 1224,62 երկրային օրվա ընթացքում, իր ուղեծրով շարժվելով միջինում 0,293968 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1944) Գյունտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Sing! Karaoke

Sing! Karaoke-ն կարաոկե ծրագիր է՝ արտադրված  Smule ընկերության կողմից ։ Առաջին անգամ թողարկվել է 2012 թ. iOS պլատֆորմի համար , այնուհետև 2013 թ.` Android պլատֆորմի համար։ 2015 թ. հոկտեմբերին Smule-ը հայտարարեց Sing! Karaoke-ի  Apple TV տարբերակի մասին։ 


== Խաղի ընթացք ==
Ծրագրից օգտվողը ընտրում է երգ և այն երգում սոլո, դուետ կամ խմբային տարբերակով։ 


== Ընդունում ==
148Apps-ն ասել է. «Sing! Karaoke-ն կա՛մ հիացնելու, կա՛մ էլ սարսափեցնելու է մարդկանց՝ կախված նրանց՝ ընդհանրապես կարաոկեի մասին ունեցած տեսակետից։ Ճիշտ է, ծրագրից օգտվող  վատ երգողներ շատ կան, բայց խաղի նպատակը զվարճանքն է, իսկ Sing!-ը, միավորելով ողջ աշխարհը մեկ բեմի շուրջ, կարող է իսկապես զվարճալի լինել»։ AppAdvice-ն ասել է.  «Երգերի ընտրության առումով այդ անվճար ծրագիրը  խառնաշփոթ է»։ Appolicious-ը նշել է.  «Սա է Sing!-ի գեղեցկությունը. այն հրաշալի հնարավորություն է տալիս ողջ աշխարհի երգիչներին համախմբվելու և  միասին ուրախ երգելու համար»։


== Ծանոթագրություններ ==


== Արտաքին հղումներ ==
Smule's new iPhone app would like to teach the world to Sing from The Guardian
Practice for ‘The Voice’ by Using Yours With Mobile Karaoke from The New York Times
Նայվա Նիմրի

Նայվա Նիմրի (իսպ.՝ Najwa Nimri, արաբ․՝ نجوى نمري‎‎, փետրվարի 14, 1972(1972-02-14), Պամպլոնա),  իսպանացի դերասանուհի և երգչուհի հորդանանյան ծագմամբ։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) կողմից թողարկված «Թղթե տունը» հեռուստասերիալում Ալիսիա Սիերայի դերով։ Հեռուստասերիալում սկսել է նկարահանվել 3-րդ եթերաշրջանից։ Նաև հայտնի է «Դեմ առ դեմ» հեռուստասերիալում Սուլեմա Սաիրի դերով։


== Կենսագրություն ==
Նայվայի մայրը նավառացի է, իսկ հայրը՝ հորդանանցի։ Նա ունի եղբայր՝ Կարիմը և երկու քույրեր՝ Սառան և Նադիան։ Նրա զարմիկը՝ Ալեքսանդր Նայմերը, նույնպես իսպանացի երգիչ է։
Նրա անունը արաբերենից թարգմանաբար նշանակում է «էքստազ»։ Դեռ մանուկ հասակում Նիմրին ընտանիքի հետ տեղափոխվել է Բիլբաո։ Ներկայումս Նայվան բնակվում է Մադրիդում։


== Կարիերա ==


=== Կինոյում ===
Առաջին դերը խաղացել է «Թռիչք դեպի դատարկություն» ֆիլմում։ 1997 թվականին նկարահանվել է ռեժիսոր Ալեխանդրո Ամենաբարի «Բացիր աչքերդ» ֆիլմում, Պենելոպե Կրուսի և Էդուարդո Նորյեգայի հետ, կատարելով այն դերը, որը մարմնավորել է Քեմերոն Դիասը «Վանիլային երկինք» ֆիլմի ամերիկյան տարբերակում։


=== Երաժշտությունում ===
Երգչուհին կարիերան սկսել է փոքր խմբում։ 1996 թվականին Նաջվան եղել է «Najwajean» խմբի անդամ Կառլոս Ջինի հետ։ Բացի այդ, թողարկել է չորս սոլո ալբոմներ։ Capable սինգլը 2006 թվականին գլխավորել է իսպանական հիթ-շքերթը։ «Ասֆալտ» և «Խաղաղապահներ» ֆիլմերի երաժշտության համար ստացել է «Գոյա» մրցանակ։


== Սևավառակագրություն ==


=== Կարլոս Ջենի հետ ===
No Blood (1998) – No. 80
Asfalto (2001) (soundtrack) – No. 175
Guerreros (2002) (soundtrack) – No. 88
Najwajean Selection (2002) (compilation album) – No. 108
Till It Breaks (2008) – No. 20
Bonzo (2015)


==== Najwajean խմբի սինգլ ====
Crime (2008)


=== Սոլո ալբոմներ ===
Carefully (2001) – No. 76
Mayday (2003) – No. 48
Walkabout (2006) – No. 10 (50,000 copies sold; Gold).
El último primate (2010)
Donde rugen los volcanes (2012)
Rat Race (2014)
Viene de Largo (2020)


==== Սոլո սինգլներ ====
That Cyclone   (2001) from Carefully – No. 37
Following Dolphins   (2001) from Carefully – No. 68
Go Cain   (2003) from Mayday – No. 20
Hey Boys, Girls   (2003) from Mayday – No. 26
Capable   (2006) from Walkabout – No. 3
Push It   (2006) from Walkabout
Le Tien, Le Mien (2006) from Walkabout
Feed Us (2014) from Rat Race


== Ծանոթագրություններ ==


== Արտաքին հղումներ ==
Նայվա Նիմրի Internet Movie Database կայքում
Տոնտեմբոն

Տոնտեմբոն, լեզու, որը պատկանում է Ավստրոնեզիան լեզվաընտանիքի Մալայա-պոլինեզյան լեզուների Մինահասան խմբին։ Տոնտեմբոն հիմնականում խոսվում է Ինդոնեզիայի Սուլավեսի կղզու հյուսիսային հատվածներում։ 1990 թվականի տվյալներով լեզվակիրների քանակը կազմում է 150,000 անձ, իսկ 2013 թվականի տվյալներով՝ ընդամենը 100,000 անձ։


== Արտաքին հղումներ ==
OLAC resources in and about the Tontemboan language
The Tower of Babel (Genesis 11: 1-9)


== Գրականություն ==
Liao, Hsiu-Chan, A Typology of First Person Dual Pronouns and their Reconstructibility in Philippine Languages, Oceanic Linguistics, 47:1, pp. 1–29, 2008.
Sneddon, J.N, The Languages of Minahasa, North Celebes, Oceanic Linguistics, IX:1, pp. 11–36, 1970.


== Տես նաև ==
Մինահասան լեզուներ
Ֆիլիպինյան լեզուներ


== Ծանոթագրություններ ==
Զեդա Թխիլվանա

Զեդա Թխիլվանա (վրաց.՝ ზედა თხილვანა), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1440 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 293 մարդ։


== Ծանոթագրություններ ==
Աղի (լեռնանցք)

Անվան այլ կիրառումների համար տե՛ս՝ Աղի (այլ կիրառումներ)Աղի, Ալի, Ալիգյադուկ, Աղու, Դադալուզյարդուկ, լեռնանցք Հայկական լեռնաշխարհում, Ծաղկանց լեռների հարավարևմտյան շրջանում, Արճեշ քաղաքից հյուսիս–արևմուտք, Արճեշ–Մանազկերտ խճուղու վրա, Ալի գյուղի մոտ։ Ըստ Հ. Հյուբշմանի՝ Աղին կապ չունի հայերեն «աղի» կամ «աղիք» բառերի հետ։ Բարձրությունը 1973 մ։


== Ծանոթագրություններ ==
Նետաձգությունն ամառային II Օլիմպիական խաղերում — կորդոն դորե, 33 մետր

Ամառային II Օլիմպիական խաղերում նետաձգության 33 մետր «Կորդոն դորե» դասում տղամարդկանց միջև մրցումներն անցկացվել են մայիսի 27-ից օգոստոսի 14-ը։ Մասնակցել են երկու երկրների 129 մարզիկներ։ Մասնակցել են երեք երկրներից անհայտ քանակությամբ մարզիկներ։ Սկզբում անցկացվել է որակավորման փուլ, որի արդյունքները հայտնի չեն, այնուհետև՝ եզրափակիչը ութ մարզիկների մասնակցությամբ։


== Մեդալակիրներ ==


== Մրցումներ ==


== Արտաքին հղումներ ==
Խաղերի պաշտոնական արձանագրություն (անգլ.)
Մրցումների արդյունքներ Archived 2011-07-19 at the Wayback Machine. (լեհ.)
Լուխի

Լուխի (վրաց.՝ ლუხი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 750 մետր բարձրության վրա։ Շրջկենտրոն Մեստիայից հեռու է 66 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 43 մարդ։


== Ծանոթագրություններ ==
Կրասնի Կուտի շրջան (Սարատովի մարզ)

Կրասնի Կուտի շրջան (ռուս.՝ Краснокутский район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1941 թվականին։ Վարչական կենտրոնը՝ Կրասնիյ Կուտ։


== Աշխարհագրություն ==
Շրջանի տարածքի մակերեսը կազմում է 2900 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 34683 մարդ։ Բնակչության խտությունը կազմում էր 11,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սերգեյ Ատոմյան

Սերգեյ Սամվելի Ատոմյան (հուլիսի 6, 1986(1986-07-06), Դվին, Արտաշատի շրջան, Հայկական ԽՍՀ, ԽՍՀՄ), հայ պետական և քաղաքական գործիչ, ՀՀ ԱԺ 7-րդ գումարման պատգամավոր, Արարատի մարզպետի նախկին տեղեկալ։ Ներկայումս զբաղեցնում է ՀՀ արդարադատության նախարարության քրեակատարողական ծառայության պետի պաշտոնը։ Արդարադատության գեներալ-մայոր է։


== Կենսագրություն ==
Ծնվել է 1986 թվականի հուլիսի 6-ին  Արարատի մարզի Դվին գյուղում։ 2004-2006 թվականներին ծառայել է Հայաստանի ոստիկանության զորքերում։ Եղել է պահեստազորի ավագ լեյտենանտ։ 2010 թվականինն ավարտել է Գավառի պետական համալսարանի իրավագիտության ֆակուլտետը, 2017 թվականին՝ Հայաստանի պետական կառավարման ակադեմիայի մագիստրատուրան։ 2012-2014 թվականներին աշխատել է Հայաստանի ոստիկանության Արմավիրի վարչության, այնուհետև՝ Արարատի մարզային քննչական վարչության քննիչ։ 2014-2018 թվականներին աշխատել է Հայաստանի քննչական կոմիտեի Արարատի մարզային քննչական վարչության քննիչ։ Արդարադատության առաջին դասի խորհրդական, կապիտան է։ 2018 թվականի դեկտեմբերի 9-ին ընտրվել է ԱԺ պատգամավոր «Իմ քայլը» կուսակցությունների դաշինքի թիվ 5 ընտրատարածքի տարածքային ընտրական ցուցակով։ 2021 թվականի հունիսի 23-ին նշանակվել է ՀՀ Արարատի մարզպետի տեղակալ։ 2021 թվականի սեպտեմբերի 15-ին նշանակվել է ՀՀ արդարադատության նախարարության քրեակատարողական ծառայության պետ։


== Ընտանիք ==
Ամուսնացած է, ունի մեկ զավակ։


== Ծանոթագրություններ ==
Լուցի

Լուցի (իտալերեն՝ Luzzi), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 10,199 մարդ, բնակչության խտությունը կազմում է 136 մարդ/կմ²։ Զբաղեցնում է 77 կմ² մակերես տարածք։ Փոստային ինդեքսն է՝ 87040։ Հեռախոսային կոդը՝ 00984։


== Ծանոթագրություններ ==
Հայ-չիլիական հարաբերություններ

Հայ-չիլիական հարաբերություններ, երկկողմ դիվանագիտական հարաբերություններ Հայաստանի և Չիլիի միջև։ Չիլիում մոտ 600 մարդ ունի հայկական ծագում։ Երկրները Միավորված ազգերի կազմակերպության անդամներ են։


== Պատմություն ==

20-րդ դարում և ցեղասպանության ավարտից կարճ ժամանակ անց շատ հայեր նավով գնացել են «Ամերիկա»՝ չիմանալով, որ ուղևորվում են Հարավային Ամերիկա։ Չիլի ժամանած առաջին հայերը բնակություն են հաստատել Լիայլյայ քաղաքում՝ Վալպարաիսո նավահանգստից ոչ հեռու։ 1940-ական թվականներին Չիլիի կառավարությունը խրախուսում էր ներգաղթը երկիր, ինչը հանգեցրել է երկիր ժամանած հայերի ավելացմանը։ 1993 թվականի ապրիլի 15-ին Հայաստանը և Չիլին դիվանագիտական հարաբերություններ են հաստատել։
2007 թվականին Չիլիի կառավարությունը ճանաչել է Հայոց ցեղասպանությունը։ 2010 թվականին Հայաստանը պատվավոր հյուպատոս է նշանակել Սանտյագոյում։ 2014 թվականի հուլիսին Հայաստանի նախագահ Սերժ Սարգսյանը պաշտոնական այցով եղել է Չիլիում, որտեղ բանակցություններ է վարել Չիլիի նախագահ Միշել Բաչելետի հետ։ Նախագահները քննարկել են հայ-չիլիական երկկողմ հարաբերությունների ամրապնդմանն առնչվող հարցերի լայն շրջանակ և հեռանկարային մի շարք ոլորտներում համագործակցության զարգացմանն ուղղված համատեղ ջանքերը։ Երկրների ղեկավարները երկրների արտգործնախարարությունների միջև ստորագրել են Փոխըմբռնման և համագործակցության հուշագիր։ 2016 թվականին Չիլին Երևանում մշտական պատվավոր հյուպատոս է նշանակել։
2018 թվականի ապրիլին երկրները նշել են դիվանագիտական հարաբերությունների հաստատման 25-ամյակը։ Նույն թվականին Հայաստանը և Չիլին չեղյալ են հայտարարել վիզաները դիվանագիտական և պաշտոնական անձնագրեր ունեցողների համար։


== Առևտուր ==
2018 թվականին երկրների միջև ապրանքաշրջանառության ծավալը կազմել է 1,9 միլիոն ԱՄՆ դոլար։ Հայաստանից Չիլի արտահանվում է երկաթի հանքաքար։ Չիլիից Հայաստան արտահանվում են ձուկ և ոգելից խմիչքներ (գինի)։


== Դիվանագիտական ներկայացուցչություններ ==
Չիլիում Հայաստանի շահերը ներկայացված են Բուենոս Այրեսում դեսպանության և Սանտյագոյում պատվավոր հյուպատոսության միջոցով։
Հայաստանում Չիլիի շահերը ներկայացված են Մոսկվայում դեսպանատան և Երևանում պատվավոր հյուպատոսության միջոցով։


== Ծանոթագրություններ ==
Գեորգի Բալյան

Գեորգի Անուշավանի Բալյան (հոկտեմբերի 12, 1921(1921-10-12), Անդիժան, Ուզբեկական ԽՍՀ - հուլիսի 31, 2015(2015-07-31)), խորհրդային թատրոնի և կինոյի դերասան, ՌԴ վաստակավոր արտիստ, Թաթարական ԽՍՀ վաստակավոր արտիստ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Գեորգի Բալյանը ծնվել է 1921 թվականի հոկտեմբերի 12-ին Ուզբեկստանի Անդիժան քաղաքում։ 1950 թվականին ավարտել է Ռուսաստանի թատերական արվեստի համալսարանը։ 1950-1955 թվականներին՝ Կազանի Վ․ Կաչալովի անվան պետական մեծ դրամատիկական թատրոնի դերասան։ 1955-1960 թվականներին՝ Խորհրդային բանակի կենտրոնական թատրոնի դերասան։ 1960-1990 թվականներին՝ Մոսկոնցերտի արտիստ-ասմունքի վարպետ։
Ինստիտուտում սովորելու և թատրոնում աշխատելու 15 տարիների ընթացքում կերտել է 50 դեր։ Գրական էստրադայում աշխատելու 30 տարիների ընթացքում ստեղծել է պոեզիայի, արձակի և դրամատուրգիայի ավելի քան 30 երեկոյան ծրագիր։
Պրահայում բեմադրած «Լույս Ռուսաստանի վրա» Լենինյան հոբելյանական ներկայացման համար (հանդես է եկել որպես ռեժիսոր և կոմպոզիցիայի հեղինակ) պարգևատրվել է Չեխոսլովակիայի Պատվո շքանշանով և ստացել Պրահայի պատվավոր քաղաքացի կոչում։
Մահացել է 2015 թվականի հուլիսի 31-ին։


== Ֆիլմագրություն ==


== Ծանոթագրություններ ==
Կրասնոխոլմսկի

Կրասնոխոլմսկի (ռուս.՝ Краснохолмский, բաշկիրերեն՝ Краснохолмский), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 8325 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեֆ

Ալեֆ, սեմական աբջադների առաջին տառը։ Այն համապատասխանում է փյունիկերեն այբուբենի Ālep -ին, եբրայերենի Ālef א-ին, արամերենի Ālap -ին, ասորերեն ʾĀlap̄ ܐ-ին, արաբերենի և պարսկերենի այբուբենների Alif ا-ին։
Փյունիկյան այս տառը ծագել է ցուլի գլուխ պատկերող եգիպտական հիերոգլիֆից և ծնունդ տվել հունարենի այբուբենի ալֆա (Α) տառին, հետագայում արտահայտելով ոչ թե կոկորդային բաղաձայնը, այլ դրան ուղեկցող ձայնավորը՝ լատիներենի A-ն, հայերենի այբը (Ա) և կիրիլիցայի А-ն։
Հնչյունաբանության մեջ ալեֆը (ˈɑːlɛf) սկզբնապես արտահայտել է կոկորդային կանգը և հաճախ տառադարձվել որպես ([ʔ])` հիմնվելով հին հունական թույլ շնչեղացման վրա։ Նույնիսկ վաղ կիրառությունների ժամանակ այն հաճախ ցույց է տվել որոշ բաղաձայնների խմբից առաջ գտնվող չշեշտված ձայնավորը։ Վաղ սեմական լեզուներում այն կարող էր նաև ցույց տալ ուժեղ շնչեղացումը՝ ցույց տալով սովորաբար երկար ձայնավորի առկայությունը։


== Ծագում ==
Ալեֆ բառը ծագել է հարավ սեմական ցուլ բառից և տառի ձևը եկել է նախասեմական փորվածից, որը կարող է հիմնված է եգիպտական  հիերոգլիֆի հիման վրա, որը պատկերում էր ցուլի գլուխ։
Ժամանակակից դասական արաբերենում, أليف /ʔaliːf/ բառը տառացի թարգմանվում է «ընտելացված» կամ «ծանոթ», որը ծագել է |ʔ-l-f| արմատից, որից ألِف /ʔalifa/ բայը նշանակում է «ծանոթ լինել», «մոտիկ լինել ինչ-որ բանի»։ Ժամանակակից եբրայերենում նույն արմատից |ʔ-l-f| (alef-lamed-peh) ծագել է me’ulaf-ը, le’alef բայի կրավորական դերբայը, որը նշանակում է «վարժեցված» (կենդանիների մասին) կամ «ընտելացված» (վայրի կենդանիների դեպքում)։


== Արամերեն ==
Արամերեն տառը հարմարության համար գրատպության մեջ արտահայտվել է եբրայերեն א տառով, բայց իրական տառի ձևը տարբերվում է և փոփոխվել է երկար պատմության և աշխարհագրական մեծ ընդգրկման պատճառով։ Մարաքթենը արևելյան արաբական մետաղադրամներում առանձնացնում է երեք հիմնական ուղի։


== Եբրայերեն ==
Եբրայերենում ալեֆը գրվում է א և կարդացվում` אָלֶף։ Ժամանակակից իսրայելյան եբրայերենում, այս ձայնավորը կամ նշանակում է կոկորդային կանգը (ʔ ) կամ հորանջը (առանց բաղաձայնի իրար կից կանգնած երկու ձայնավորների անջատումը տարբեր վանկերի)։ Այն հաճախ անձայն է՝ հիմնականում բառավերջում, հաճախ բառամիջում הוּא [hu] «նա (ար.)», רָאשִׁי [ʁaˈʃi] հիմնական, רֹאשׁ [ʁoʃ] «գլուխ», רִאשׁוֹן [ʁiˈʃon] «առաջին»)։ Արտասանությունը տարբերվում է տարբեր հրեական խմբերի մոտ։
Գեմատրիայում, ալեֆը ունի 1 թվի իմաստը, եբրայական օրացույցում տարիների սկզբում գործածելիս նշանակում է 1000, (א'תשנ"ד արաբական թվանշաններով կլինի 1754 թվականը)։
Ալեֆը այինի, ռեշի և հեթի պես չեն կարող դագեշ ստանալ։ Ժամանակակից եբրայերենում ալեֆի գործածության հաճախությունը բառերում կազմում է 4.94%։


== Արաբերեն ==
Արաբերենում այն գրվում է` ا, կարդացվում` ألف և տառադարձվում որպես` alif, այն արաբերենի առաջին տառն է։ Եբրայական ալեֆի հետ, հունարեն ալֆան և լատիներեն A-ն, ծագել են փյունիկյան այբուբենի it ʾāleph-ից։
Կախված բառի մեջ տեղադրությունից ալիֆը գրվում է հետևյալ կերպ։


== Մաթեմատիկա ==
Բազմությունների տեսության մեջ, եբրայերեն ալեֆը` ալեֆ թվերի սիմվոլն է և խորհրդանշում է անվերջ բազմությունների քանակական լինելը։ Այս նշագրումն առաջին անգամ օգտագործել է Ջորջ Կանտոնը։ Մաթեմատիկայի հին գրքերում ալեֆ տառը պատահականորեն պատկերված է գլխիվայր, որը մասամբ սխալ կառուցված միատիպ մատրիքսի պատճառով էր։


== Տես նաև ==
Ալեֆ - ԽորԽե Լուիս Բորխեսի պատմվածքը


== Ծանոթագրություններ ==
Մոլնիա (արբանյակներ)

«Մոլնիա», Երկրի արհեստական արբանյակների (ԵԱԱ) խորհրդային սերիայի անվանում։ Նախատեսված է եղել հեռուստատեսային ծրագրերի վերահեռարձակման և հեռագրային, հեռախոսային ու լուսահեռագրային կապի («Մոլնիա— 1», «Մոլնիա—2», «Մոլնիա—3»), ինչպես նաև շուրջստացիոնար ուղեծրից ռադիոկապի և հեռուստատեսության փորձնական հաղորդումների («Մոլնիա—1Մ») համար։ Մտնում էր «Մունիա-Օրբիտա» տիեզերական կապի համակարգի մեջ։ 
Առաջին «Մոլնիա—1»-ը ԵԱԱ արձակվել է 1965 թվականի ապրիլի 23-ին։ 
«Մոլնիա—2» ԵԱԱ-ի (1965 թվականի հոկտեմբերի 14-ին) արձակմամբ սկսվել է հեռավոր երկկողմանի հեռուստատեսային և հեռախոսահեռագրային կապի համակարգի փորձնական շահագործումը։ 1967-ին ստացվել է տիեզերքից Երկրի գունավոր հեռուստատեսային պատկերը։ 
Մինչև 1980-ի հունվարի մեկը արձակվել է 74 «Մոլնիա» ԵԱԱ, որոնք Խորհրդային ՄԻության տարածքում և ուրիշ երկրներում ապահովում էին կանոնավոր կապ և հեռուստատեսային հաղորդում։
Բոյարշչինա (գյուղ, Պոլույանովսկոե գյուղական բնակավայր)

Անվան այլ կիրառումների համար տե՛ս՝ ԲոյարշչինաԲոյարշչինա (ռուս.՝ Боярщина), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 147 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջիզաքսա

Ջիզաքսա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բջնի (գետ)

Անվան այլ կիրառումների համար տե՛ս՝ Բջնի (այլ կիրառումներ)Բջնի, գետ Կոտայքի մարզում։ Սկիզբ է առնում Ծաղկունյաց լեռնաշղթայի հարավային լանջից և հոսելով Ծաղկաձոր քաղաքի միջով, թափվում Հրազդան գետը։ Երկարությունը 10 կմ է։


== Ծանոթագրություններ ==
Զախալ

Զախալ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Մելինտե-Սեբաստիա ճանապարհի վրա, Կանգալ բերդից 25-30 կմ հարավ-արևելք։
Հ. Մանանդյանը Զախալ գյուղից 12-15 կմ արևմուտք տեղադրում է խեթական-հայասական Իշտիտինա քաղաքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սետ Վան

Սետ Վան (ֆր.՝ Sept-Vents), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 409 մարդ, բնակչության խտությունը` 32.67 մարդ/կմ²։ Բնակավայրը զբաղեցնում է 12.52 կմ² տարածք։
2017 թվականի հունվարից Դամպիեռ, Լա Լանդ սյուր Դրոմ և Սեն Ժան դե Էսարտիեռ համայնքների հետ միասին հանդիսանում է Վալ դը Դրոմ համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 35 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 260 աշխատունակ (15-64 տարեկան)  բնակիչ, որոնցից ակտիվ էին 203-ը, իսկ ոչ ակտիվները` 57։ Ակտիվության ցուցանիշը կազմում է 78,1 %։ 203 աշխատունակ մարդկանցից աշխատել է 184 անձ (104 տղամարդ և 80 կին)։ Գործազուրկ են եղել 19 անձ (11 տղամարդ և 8 կին)։ 57 անաշխատունակներից 20-ը եղել են աշակերտներ կամ ուսանողներ, 23-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միխայլովկա (գյուղ, Երմեկեևսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորտ Բլեր

Պորտ Բլեր (անգլ.՝ Port Blair, հինդի՝ पोर्ट ब्लेयर), քաղաք Հարավային Անդաման կղզում, Անդամանյան և Նիկոբարյան կղզիներ դաշնակից տարածքի մայրաքաղաք և խոշորագույն բնակավայր։


== Կլիմա ==
Կլիման քաղաքում արևադարձային, խոնավ է՝ հունվար-ապրիլ ամիսների համեմատաբար չոր եղանակով։ Տարվա ընթացքում թափվում են 3100-3150 մմ տեղումներ, միջին ամսական ջերմաստիճանը +25,5-ից մինչև +28,0 °C է (միջին տարեկան՝ +26,4 °C)։


== Բնակչություն ==
2011 թվականի մարդահամարի տվյալների համաձայն՝ Պորտ Բլերում բնակվել են 100 608 մարդ։


== Տնտեսություն ==
Ներկայումս քաղաքում զարգացած են նավաշինությունը և ձկնորսությունը, աշխատում է անտառավերամշակման գործարան։ Պորտ Բլերը նաև հայտնի է տարբեր նյութերով տնայնագործական արտադրանքներով (փայտ, կաշի, մետաղներ)։


=== Զբոսաշրջություն ===
Պորտ Բլերը հայտնի է զբոսաշրջիկների միջև, քաղաքի մոտակայքում տեղակայված են ձյունափայլ լողափներ։ Քաղաքում է գտնվում խոշոր դայվինգային կենտրոն, ինչպես նաև մարդաբանական, անտառային և ծովային թանգարաններ։ Նախկին բանտի շենքը օգտագործվում է որպես զբոսաշրջային ատրակցիոն։


== Ծանոթագրություններ ==


== Արտաքին հղումներ ==
 Port Blair travel guide from Wikivoyage
Վազգեն Առաջին կաթողիկոսի հուշարձան (այլ կիրառումներ)

Վազգեն Առաջին կաթողիկոսի հուշարձան, վերաբերում է հետևյալին.

Վազգեն Առաջին կաթողիկոսի հուշարձան (Վաղարշապատ)
Վազգեն Առաջին կաթողիկոսի հուշարձան (Սևան)
Վազգեն Առաջին կաթողիկոսի կիսանդրի (Վանաձոր)